projecte-aina/catalan_government_crawling huggingface dataset:
Si t'agrada la música, sobretot la música electrònica i no et conformes únicament a escoltar-la, sinó que vols ser protagonista, descobreix el dj que portes a dins, treu el teu telèfon mòbil de la butxaca i converteix-lo en una completa taula de mescles.
Llicència CC0 - djirocksit (Pixabay)
El/la punxa discos (discjòquei) neix o es fa?
Si t'engresca la idea, ara pots donar els teus primers passos i les teves primeres sessions amb el teu telèfon mòbil.
I si ja tens certa experiència en l'art de punxar discos i fins i tot ja tens la teva taula de mescles, el recull d'aplicacions de dj que tot seguit et proposem també et serà de gran utilitat.
Perquè la inspiració no avisa, arriba quan menys t'esperes!
Al metro, al bus, al carrer... obre l'apli i enregistra aquella gran idea que acabes de tenir i experimenta en qualsevol lloc, en qualsevol moment.
Ah!, recorda que si t'hi vols dedicar professionalment, tens el Cicle Formatiu de grau mitjà de Vídeo, Discjòquei i So.
Aquesta és una de les apps més populars i descarregades.
De forma gratuïta proporciona una taula de mescles amb doble plat, 5 efectes especials, enregistrador, equalitzador i automix.
Disposa d'un tutorial que t'ensenyarà com funciona i a utilitzar cadascuna de les eines de la taula.
Pots ampliar les seves funcionalitats, però passant per caixa.
Molt útil per a principiants/es.
Només compte amb un parell d'opcions de pagament que únicament afecten l'aparença de la taula (skins).
L'app ofereix una taula de mescles amb doble plat, 8 efectes de so, bucles, equalitzador, llistes de reproducció, funció de mescla automàtica i altres funcions.
L'aplicació dona de forma gratuïta una taula de mescles amb doble plat, 16 efectes de so, bucles, equalitzador i suport per a llistes de reproducció.
Altres funcions addicionals o la versió professional són de pagament.
Aquesta és una de les apps millor valorades per la comunitat i l'única opció de pagament és per eliminar la publicitat.
Presenta una taula de mescles híper realista amb una interfície tridimensional, amb doble plat, sis efectes, loops, samples i equalitzador.
L'app disposa d'una opció gratuïta i una altra de pagament.
El fet diferencial d'aquesta app és la seva integració amb Spotify i poder crear sessions amb els milions de cançons d'aquesta plataforma de música en streaming.
Aquesta app funciona de forma independent però també permet la connexió amb les taules de mescles físiques DDJ-WeGO3 o DDJ-WeGO4 de Pioneer per afegir control tàctil.
L'app és de descàrrega gratuïta però per gaudir de sessions il·limitades hauràs de passar per caixa.
App totalment gratuïta que et permet utilitzar totes les seves funcions però amb publicitat integrada.
Ofereix una taula de mescles amb doble plat, nou efectes, sis samplers, un equalitzador i diferents opcions per crear bucles.
Concurs organitzat pel Gran Teatre del Liceu en el qual es premia una òpera inèdita adreçada específicament a l'alumnat de secundària.
L'obra es representarà durant la temporada del Liceu.
L'obra tindrà com a protagonistes a nois i noies de secundària, que podran viure una experiència artística excepcional, ja que com a cloenda arribaran a estrenar l'obra al Teatre Auditori de Sant Cugat, acompanyats per la Jove Orquestra Nacional de Catalunya (JONC).
Lloc web d'interacció social format per perfils personals d'usuaris que inclou xarxes d'amics, grups, blogs, fotos, vídeos i música.
Molts músics fan servir aquesta comunitat per donar a conèixer els seus treballs.
Fins i tot, hi ha discogràfiques que fan servir aquest portal com a canal de comunicació amb el seu púbic potencial.
Servei per descobrir nova música que ofereix recomanacions personalitzades basant-se en la música que cadascú escolta.
Portal que vol potenciar, difondre, recolzar i promoure les creacions musicals lliures fetes als Països Catalans.
Lloc web que ofereix música de forma gratuïta i il·limitada.
Permet escoltar ràdios, crear llistes de reproducció, carpetes i tota la música que es vulgui en streaming.
Si tot just comences en el món del teatre, el circ o la dansa i vols fer públics els projectes i creacions, has de saber quins recursos tens a l'abast.
Si vols despertar interès per la teva obra, abans de començar a fer res, l'has de preparar per presentar-la de forma atractiva, amb un bon dossier en format imprès o digital (DVD) o amb el guió.
Les opcions per a promoure la teva obra són diverses:
Allò més important és identificar la persona, entitat o convocatòria que et podran ajudar.
Segons el projecte que tinguis, et convindrà més fer una cosa o una altra, però ben segur que t'orientarà l'assessorament d'alguna entitat professional del teatre, la dansa o el circ.
El passat 30 de gener el Govern de la Generalitat de Catalunya va presentar el nou protocol de seguretat contra les violències sexuals en entorns d'oci.
Un compromís per intensificar la protecció de les dones davant les violències masclistes.
Mitjançant aquest protocol, la Generalitat posa a l'abast els seus mitjans en l'àmbit de la seguretat a fi d'evitar que cap conducta que atempti contra la llibertat i indemnitat sexuals quedi impune.
A partir de criteris interpretatius i operatius, les conductes d'assetjament sexual no previstes al codi penal, però que es consideren constitutives d'una infracció administrativa, podran ser penades.
El Protocol fa un pas més en la lluita contra les violències masclistes en diversos fronts:
Segons el 5è informe de l'Observatori Noctàmbul, el 91% de les dones a partir de 16 anys ha patit violències sexuals al llarg de la seva vida i el 20% han estat agredides sexualment de forma greu (violacions).
Tot i que no tinguem dades totals de les violències sexuals que han viscut les adolescents i joves, són el gruix de la població que freqüenta espais d'oci nocturn on es donen aquestes violències.
Més enllà dels espais d'oci nocturn, en els quals les violències sexuals es fan més evidents (tocaments, insistències, agressions, etc.) les joves també pateixen violències sexuals en la resta d'àmbits de la seva vida.
En aquest sentit, des de Joventut s'ha impulsat l'eina "Tabú.
Tu tries què t'hi jugues!" la qual serveix per treballar les violències sexuals més quotidianes amb els i les adolescents i joves.
Entitat internacional que treballa per preservar la diversitat de la vida a la Terra amb l'objectiu d'oferir més qualitat de vida a les generacions futures.
Informació sobre l'entitat, però també sobre els projectes i les estratègies per a conservar, cooperar, educar i conèixer el medi.
Assemblea oberta a totes les organitzacions independents que tinguin per objectiu principal la defensa del medi i de la salut de les persones.
Hi trobareu informacions específiques sobre campanyes, notícies d'actualitat i enllaços a les entitats ecologistes integrades en aquesta federació, que treballa en tots els àmbits del medi i la sostenibilitat.
Organització de segon nivell que aglutina organitzacions que realitzen programes i actuacions de voluntariat ambiental.
Vol promoure el voluntariat ambiental, entre les entitats, i també entre la ciutadania.
Sabies que el 60% de la superfície de Catalunya la formen boscos?
I que hi creix l'única palmera autòctona europea (el margalló de les costes del Garraf)?
I que a menys de 150 km, als cims dels Pirineus, hi trobem espècies relictes de la darrera glaciació?
Catalunya és en un entorn privilegiat, a l'angle nord-est de la península ibèrica, on conflueixen els tres ecosistemes més extensos i comuns d'Europa: el mediterrani, l'eurosiberià i l'alpí.
Hi coincideixen paisatges pirinencs, amb altituds superiors a tres mil metres, i ambients litorals i marins, en un espai ben petit.
Això no passa enlloc més d'Europa.
Si volem gaudir d'aquest entorn, hem de començar coneixent-lo i valorant-lo.
Per això t'oferim un recull de pàgines sobre aquests espais naturals que encara queden a Catalunya, que no són urbanitzats i que són de gaudi comú.
A més d'informació sobre aquests indrets, als enllaços hi trobaràs propostes per a fruir-ne: rutes, passejades, visites, miradors...
La Generalitat de Catalunya posa a la vostra disposició aquest portal que us ofereix consells de prevenció per evitar els incendis, així com recomanacions de com actuar en cas d'incendi al bosc, en un nucli habitat o en altres situacions.
Pàgina del departament d'Agricultura, Ramaderia, Pesca i Alimentació de la Generalitat amb informació dels recursos per a prevenir els incendis: el cos d'agents rurals, els voluntaris forestals, les autoritzacions per a encendre foc i les campanyes que s'han fet per protegir el bosc i evitar els incendis.
En aquesta pàgina, també hi trobaràs més informacions pràctiques per a la prevenció d'incendis.
En cas d'incendi, truca al 112, emergències.
Cada segon compta quan s'ha encès un foc forestal.
Cada segon que passa és necessari per a evitar que s'estengui i que deixi una petjada de mort i de cendra.
Web del Ministeri d'Agricultura i Pesca, Alimentació i Medi Ambient espanyol que inclou apartats divulgatius sobre tècniques de prevenció i extinció d'incendis forestals, causes dels incendis, consells pràctics, informació sobre la legislació espanyola en aquest àmbit, estadístiques d'incendis forestals a l'Estat espanyol, mapa de riscos, manuals de formació i encara més recursos.
A Catalunya generem uns 500 quilos de residus domèstics sòlids per persona i any, que sumen uns 3 milions de tones anuals d'escombraries.
Els envasos i embolcalls representen, actualment, el 60 % del volum i el 30 % del pes de les deixalles.
A més a més, cada vegada ens desfem de més residus especialment contaminants com ara piles, dissolvents, pesticides o fluorescents, entre molts més.
Si no ens esforcem a controlar el volum d'escombraries que produïm i a facilitar-ne una gestió adequada, esdevenim còmplices de la contaminació de la terra, contribuïm a posar en perill la nostra salut i els sistemes naturals i ens desentenem del futur de les properes generacions, perquè els efectes més greus de les terres contaminades es manifesten a llarg termini.
Pots reduir significativament el volum de residus sòlids que generes si poses en pràctica l'anomenada cultura de les tres R: reducció, reutilització i reciclatge.
En aquests enllaços trobaràs unes quantes idees i propostes que tens a l'abast.
Fins fa pocs anys posàvem totes les escombraries en un sol cubell i les llençàvem al mateix contenidor.
Ara guardem i llencem separadament el vidre, el paper, la matèria orgànica, els envasos i les piles; deixem els trastos vells als llocs on toca, portem objectes a la deixalleria, anem a comprar amb carretó o cabàs per estalviar bosses de plàstic i vigilem que els productes siguin ecològics i no vagin gaire embolicats.
Ara passem a un altre nivell: al consum conscient.
L'obsolescència programada i la generada per nosaltres mateixos ens pot potar a l'acumulació de massa dispositius electrònics ("gadgets") i no saber què fer-ne.
Doncs sí, podem fer moltes coses i cap d'elles passa per llençar-los a la brossa de forma indiscriminada.
A molts llocs del planeta les activitats humanes han contribuït durant decennis a contaminar les aigües superficials i subterrànies, i cada vegada és més difícil d'obtenir aigua apta per a l'ús i el consum de les persones.
El creixement de la població, la urbanització generalitzada, l'increment de l'ús de l'aigua per a activitats industrials i l'agricultura intensiva, o bé el reg de parcs, jardins i instal·lacions d'oci com ara els camps de golf...
Avui dia, que com més va més períodes de sequeres hi ha, no tenim prou recursos hídrics per a satisfer totes les necessitats humanes.
Els transvasaments, la dessalinització d'aigua del mar o la potabilització de les aigües residuals en són solucions que es proposen -no pas exemptes de polèmica.
Mentrestant, cada vegada hi ha més veus que recorden que l'aigua és part indispensable de la vida i del medi, que té una funció ecològica i social molt important i que és un bé públic que cal protegir i conservar.
És allò que s'anomena la nova cultura de l'aigua.
Una clau d'aquesta nova cultura de l'aigua passa pel concepte de conservació.
No tan sols conservació de la qualitat físico-química de les aigües, sinó la qualitat des d'una perspectiva ecosistèmica.
Preservar la funcionalitat de rius, riberes i aiguamolls significa donar perspectives de sostenibilitat als valors i serveis ambientals que ofereixen, començant pel de la disponibilitat renovada dels recursos hídrics de qualitat (...)
Fragment del manifest sobre la Nova Cultura de l'Aigua
de la Fundació Nova Cultura de l'Aigua
Guia de referència i consulta sobre la gestió i la conservació dels recursos hídrics.
A Catalunya, l'Agència Catalana de l'Aigua ha obert un espai de participació ciutadana per recollir opinions, compartir propostes i col·laborar en campanyes de l'aigua.
Des d'aquest espai es fomenta la participació de diverses maneres.
Entra-hi i en trobaràs informació més detallada.
La Sala d'Art Jove de la Direcció General de Joventut, gestionada per l'Agència Catalana de la Joventut, té per objecte facilitar un espai i unes dinàmiques que fomentin la creació, la formació i la difusió dels projectes artístics duts a terme per joves.
És un espai per a la promoció de l'art emergent.
Ofereix un entorn per a l'experimentació artística i la investigació, així com un seguit de dinàmiques de formació que s'adrecen tant a joves creadors i estudiants com a públic general.
S'articula per mitjà d'una temporada estable d'exposicions i activitats, ideades a partir del treball en equip de diferents artistes i productors culturals.
També es porten a terme activitats en diferents punts del territori i es col·labora amb diferents organitzacions i centres educatius, així com amb els centres de creació Hangar i Can Xalant de manera estable.
Emet anualment una convocatòria pública per a la selecció dels projectes que s'hi duen a terme.
Es convoquen propostes a l'entorn de la creació artística pròpiament, així com es tenen en compte modalitats per al desenvolupament de projectes a l'entorn de la investigació, l'edició i l'educació en art. També és convoquen beques per a la tutorització dels projectes artístics que es desenvolupen.
Vols conèixer la fauna autòctona de Catalunya?
Ajudar a protegir espècies animals en perill d'extinció com la llúdriga i el visó europeu?
Participar en campanyes de conscienciació i sensibilització?
Al Pont de Suert t'espera el Centre de Fauna, un punt de sensibilització, conservació i educació ambiental sobre els mamífers semiaquàtics autòctons, amenaçats principalment per les activitats de l'ésser humà al seu hàbitat: els cursos i les masses d'aigua.
En marxa des del 1995 dins del recinte del Centre Piscícola Ribagorçana (productor de truita comuna per a la repoblació de rius i llacs de Catalunya), aquest centre pertany al Departament de Territori i Sostenibilitat de la Generalitat de Catalunya, i compta amb 32 instal·lacions exteriors adaptades a l'espècie i un edifici annex.
Objectiu: protegir la llúdriga i el visó!
Dues són les espècies de carnívors semiaquàtics a què es dediquen actualment els recursos d'aquest centre: la llúdriga ( Lutra lutra ), un dels millors bioindicadors de la salut dels ecosistemes i la qualitat dels rius, i el visó europeu ( Mustela lutreola ).
D'aquesta manera es treballa per l'educació i la sensibilització ambiental sobre aquestes espècies i, la seva reproducció en captivitat, la protecció del seu hàbitat (llacs i rius), la recerca aplicada i la recuperació d'individus ferits o malalts.
Pots visitar el Centre de Fauna del Pont de Suert durant tot l'any de forma gratuïta.
Pot ser una bona activitat per passar un dia a la fresca en un estiu de xafogor com aquest.
Descobreix una forma intel·ligent d'ajudar a protegir la fauna i la natura autòctones.
Informació de la Generalitat de Catalunya
Aquests són alguns dels punts forts de les energies renovables.
Una aposta de futur que pot significar la producció d'una energia neta i que es restitueix de forma gratuïta.
A Catalunya es treballa per fer créixer el 2,8% actual fins a representar el 26% del global de l'energia.
Però, realment contaminen menys que les tradicionals?
Coneix-ho de primera mà i digues la teva.
En plena crisi econòmica i de l'energia, i davant la perspectiva d'un planeta cada dia més contaminat, es planteja el repte de la inversió en energies renovables.
Suposadament, es tracta d'un tipus d'energia alternatiu amb més avantatges sobre el medi ambient que no pas inconvenients.
Ens referim a fonts inesgotables i no contaminants: energia eòlica, de biomassa, solar tèrmica, solar fotovoltaica, geotèrmica, hidràulica, minihidràulica, i altres minoritàries, com les procedents de les marees.
Actualment, aquest tipus d'energies representen el 2,8% del global de l'energia primària.
Predomina la hidràulica, amb prop de 2.360'6 MW instal·lats.
Amb aquesta realitat, el Pla d'energia de Catalunya 2006-2015 treballa amb la fita de l'11% l'any 2015 per quadruplicar el consum d'energies renovables, majoritàriament d'origen eòlic.
En aquesta línia, la Unió Europea també ha posat en marxa diferents programes per incentivar l'ús de l'energia sostenible.
Força avantatges i... algun desavantatge.
Quins són els principals avantatges de les energies renovables?
També tenen alguns inconvenients:
Actualment Catalunya té al seu territori molts dels recursos necessaris per a la inversió en les energies renovables.
Per exemple, un gran nombre d'hores de sol i zones de molt vent com ara la conca de l'Ebre, l'Empordà i les costes.
Per altra banda, tot i que les energies renovables tenen punts a favor sobre les tradicionals, també presenten alguns desavantatges.
Això implica que per ajudar a l'equilibri i protecció del medi ambient cal ajustar també el consum d'energia a la societat.
És a dir, no malbaratar-la ni fer-ne un mal ús.
D'aquesta manera es podria arribar a compensar la producció d'energia neta amb el consum racional.
Ara que ja tens més dades, què n'opines?
Creus realment que les energies renovables contaminen menys?
Explica'ns-ho a la nostra pàgina a Facebook!
L'estiu és una època ideal per desenvolupar tasques que normalment no pots fer durant la resta de l'any.
Si la muntanya t'apassiona, ara tens l'oportunitat de tornar-li una part d'allò que els seus boscos t'han donat.
El Bergwaldprojekt - Projecte de Boscos de Muntanya és una entitat sense ànim de lucre que, periòdicament, organitza estades de voluntariat als boscos per a majors de 18 anys amb l'objectiu de realitzar tasques de preservació i manteniment dels paisatges tradicionals de muntanya als Pirineus catalans.
Enguany s'han organitzat unes estades de l'1 de juliol al 22 de setembre, que tenen una durada d'una setmana i es realitzaran al Massís de l'Orri, al Parc Natural de l'Alt Pirineu, a Espinavell i a Ginestarre, un petit poble de muntanya pertanyent al municipi d'Esterri de Cardós, a la Vall de Cardós (Pallars Sobirà).
No t'has de preocupar per l'allotjament i la manutenció que seran a refugis d'alta muntanya, cases pairals o en tendes de campanya.
El servei de cuina va a càrrec de l'organització i les persones participants col·laboren en diverses tasques d'intendència i manteniment de l'allotjament.
No t'oblidis de portar el teu sac de dormir i una màrfega (estoreta).
Les inscripcions són obertes fins que s'exhaureixien les places.
Durant aquests dies es portaran a terme diverses feines com tasques per disminuir l'erosió dels terrenys, restauració i obertura de camins forestals, censos de seguiment de fauna i manteniment de pastures, entre d'altres.
D'aquesta manera es col·labora amb els ajuntaments propietaris dels boscos, i amb les institucions encarregades de gestionar-los.
Cal ser major d'edat, tenir una bona condició física i una tolerància alta a les inclemències meteorològiques.
Les despeses d'alimentació i allotjament estan incloses, però les despeses de desplaçament fins a la zona de l'estada corren al teu càrrec.
No cal que tinguis coneixements previs sobre conservació dels boscos.
Així que ja ho saps, potser és l'activitat que estaves cercant per aquest estiu.
Per què se'n diu Terra, si és tan evident que hauria de dir-se'n Aigua?
Això es va preguntar Yuri Gagarin, l'astronauta rus que per primera vegada va veure el nostre planeta des de l'espai.
La Terra és el planeta líquid, i sense aigua no hi ha vida possible.
Però tot i que el 70 % de la superfície terrestre és coberta per oceans, menys d'un 3 % de l'aigua del planeta és dolça, i d'aquesta més de tres quartes parts és glaçada.
Per tant és un recurs de primer ordre, i Josep Planas, del CEIP Silvestre Santaló de Salt (el Gironès), et convida a la reflexió sobre el seu malbaratament.
Una aixeta oberta gasta molt més del que et penses.
Cada minut aboca entre 10 i 20 litres d'aigua.
Tanmateix, ¿sabies que, segons com et rentis les dents, esmerçaràs 1 o 20 litres d'aigua?
¿Sabies que es poden rentar plats a la pica amb consciència, però que hi ha gent que "llença" 100 litres cada vegada que els esbandeix?
En fi: ¿per afaitar-se calen 75 litres, i és raonable utilitzar-ne 500 per a rentar el cotxe?
No: es pot fer amb 5 i 80 litres respectivament!
Vet-ho aquí, aquestes i d'altres preguntes tenen resposta al fantàstic web que Josep Planas ha elaborat sobre el consum responsable d'aigua.
Un informe interactiu amb moltíssima informació relacionada, destinat als joves catalans amb ganes de fer un món millor!
Partint del fet que amb l'aigua no s'hi juga, tens l'oportunitat d'ampliar coneixements sobre un tema cabdal per a la supervivència.
El cicle de l'aigua, l'impacte del turisme, els canvis en els paisatges, l'ús domèstic o l'industrial, el reaprofitament...
Avui dia tothom sap que la responsabilitat, en el present, és la garantia que demà tindrem aigua per viure.
I res millor que conèixer quines accions són al nostre abast.
¿Sabies que una família catalana, canviant un mínim d'hàbits, pot estalviar 75.000 litres d'aigua l'any?
¿I què et sembla la següent dada?: dues dutxes diàries, de deu minuts, al cap de la setmana són l'equivalent de l'aigua que necessita un ésser humà durant 3 anys.
Aquestes curiositats, i més, a l'espai web que et proposem...
Josep Planas, del CEIP Silvestre Santaló de Salt (el Gironès) ha farcit el seu espai web de consells, eines i anècdotes.
Hi trobaràs un vocabulari relacionat, una corrua de trucs per aprofitar l'aigua de casa teva, i fins i tot un refranyer!
Repassant-lo, te n'adonaràs que l'aigua i el seu ús són al centre de la cultura popular del nostre país, des de fa segles, i que els nostres besavis en tenien més cura que no pas nosaltres.
En tot cas es tracta d'un bé, d'un regal que cal preservar, i la millor manera és informar-se'n al màxim.
L'aigua és cosa de tots i totes.
Fem que el riu dels conscienciats baixi ple, i tindrem un planeta feliç, habitat per gent feliç...
El Departament de Cultura i Mitjans de Comunicació ofereix cada any ajuts per al foment i la difusió de les arts visuals i plàstiques en l'apartat de creació i pensament contemporanis: per a la dotació d'infrastructures, per al desenvolupament d'activitats, per a la producció de projectes artístics, per a la recerca i la creació i també per a l'exhibició, difusió i divulgació.
En la secció d'empreses culturals, també pots consultar els ajuts de la línia d'arts visuals, per a galeries d'art de Catalunya, per a adquirir equipament i per a fer i promoure activitats relacionades amb les arts visuals.
Aquí trobaràs tota la informació que necessites sobre els museus de Catalunya.
Cercador de museus de Catalunya del Departament de Cultura.
Es poden realitzar cerques per temàtiques, per comarca i per nom.
El Departament de Cultura disposa d'un cercador de col·leccions que estan obertes al públic arreu de Catalunya.
Es pot cercar per nom, per comarca o per temàtica.
Web creada pel Departament de Cultura de la Generalitat de Catalunya que possibilita l'accés a una part important de la documentació dels objectes dels museus catalans.